कटका अभयारण्य
कटका अभयारण्य गंगा नदी के मुहाने पर बने सुंदरवन डेल्टा में स्थित झारसुगडा जसपुर मार्ग पर तपकरा नामक स्थान से शुरु होकर स्वर्ण रेखा नदी के किनारे किनारे है, यहां दुर्लभ वन्य जीवों में तिच्छी (छिपकली प्रजाति) बहुत अधिक मात्रा में है और लीची के पेडों में चिपकी मिलती है।
ख़ोतान
ख़ोतान या होतान () मध्य एशिया में चीन के शिनजियांग प्रांत के दक्षिण-पश्चिमी भाग में स्थित एक शहर है जो ख़ोतान विभाग की राजधानी भी है। इसकी आबादी सन् २००६ में १,१४,००० अनुमानित की गई थी। ख़ोतान तारिम द्रोणी में कुनलुन पर्वतों से ठीक उत्तर में स्थित है। कुनलुन शृंखला में ख़ोतान पहुँचने के लिए तीन प्रमुख पहाड़ी दर्रे हैं - संजु दर्रा, हिन्दु-ताग़ दर्रा और इल्ची दर्रा - जिनके ज़रिये ख़ोतान हज़ारों सालों से भारत के लद्दाख़ क्षेत्र से व्यापारिक और सांस्कृतिक सम्बन्ध बनाए हुए था। यह शहर टकलामकान रेगिस्तान के दक्षिण-पश्चिमी छोर पर स्थित है लेकिन दो शक्तिशाली नदियाँ इसे सींचती हैं - काराकाश नदी और योरुंगकाश नदी। ख़ोतान में मुख्य रूप से उइग़ुर लोग बसते हैं।